Stein Erik Hagen

Stein Erik Hagen (født 1956) er en norsk forretningsmann og tidligere kjøpmann. Han er kjent som mangeårig eier av dagligvareforretningen Rimi, noe som gav ham tilnavnet «Rimi-Hagen». Hagen har mange verv i norsk næringsliv, både som styreleder og styremedlem.Roller: Stein Erik Hagen (f. 1956), purehelp.no, hentet 20. august 2012

 Utdannelse og yrke 
Hagen er utdannet ved Kjøpmannsinstituttet, som i dag er en del av Handelshøyskolen BI. Hagen er mest kjent for oppstarten og det tidligere eierskapet til Rimi. Av denne grunn har han fått kallenavnet «Rimi-Hagen». I dag er Hagen en av Norges største private investorer gjennom familieselskapet Canica AS, som blant annet har betydelige interesser i Orkla (hvor han er styreleder), Jernia, Komplett, Ignis og Steen & Strøm. Ifølge tidsskriftet Kapital er hans formue på 33 milliarder kroner (2020).

 Politikk 
Ekteparet offentliggjorde den 23. juli 2009 at de ville emigrere til Sveits høsten samme år, på grunn av skattesystemet i Norge. Dagen etter kom det frem at han ble, men barna og store deler av formuen flyttes til Sveits. Hagen var i opposisjon til Stoltenbergregjeringens skattepolitikk. I 2024 opplyste Hagen at han planla å flytte etter til Sveits.

Hagen donerte i 2006 penger til alle de borgerlige partiene, Kristelig Folkeparti, Venstre, Fremskrittspartiet og Høyre, hvor sistnevnte fikk det største bidraget. Siden 2019 har han, gjennom Canica AS, donert millioner til forskjellige borgerlige partier ved hvert valg, med det største bidraget til Høyre, på 4,5 millioner i 2021, og det nyeste bidraget til KrF, på 1 million i 2025.

 Veldedighet 
I 2007 ga Hagen 100 millioner kroner til forskning ved Medisinsk fakultet ved Universitetet i Oslo og til Rikshospitalet. Donasjonen strekker seg over en periode på ti år.NRK – 100 mill. til medisinsk forskning 22.10.07

Hagen lovet i 2007 gjennom sitt selskap Canica AS et bidrag på 8,4 millioner kr til oppussingen av Skiforeningens Holmenkoll-museum.

Gjennom to donasjoner i 2004 og 2006 har Hagen gitt tilsammen 10 millioner kroner til et gaveprofessorat ved Handelshøyskolen BI. Pengene finansierer forskning på eierskap i familiebedrifter og Øyvind Bøhren innehar gaveprofessoratet.

 Kunstsamler 
Stein Erik Hagen er deleier av Canica-samlinga- En nasjonalskatt kan være på vei utenlands/Canica Kunstsamling. Nitti prosent av eierskapet til samlingen ble på et tidspunkt overført fra Hagen selv til medlemmer av hans familie.Beholder makten  «Ganske enestående» blir samlingen kalt av Gunnar Danbolt.- En nasjonalskatt kan være på vei utenlands Samlingen består av mer enn 1500 katalogiserte verk. Hagen har gitt uttrykk for at mens toneangivende privatsamlere ellers flokker seg om samtidskunsten, går Canica Kunstsamling i stedet bakover i tid og konsentrerer seg om nordisk maleri fra begynnelsen av forrige århundre og frem til sekstiårene. Samlingen er bygget opp av kunsthistoriker Steinar Gjessing. 200 av samlingens verk ble plukket ut til utstillingen «Fra Munch til Slettemark», som ble vist på Munchmuseet i 2013.Aftenposten.no – Et overdådig og fascinerende utvalg av Stein-Erik Hagens kunstsamling åpner i det kommunale Munch-museet lørdag. 01.03.2013 Utstillingen, med lokale tilpasninger, ble deretter vist i KODE2 (Bergens kunstmuseum) fra september samme år til januar 2014.FRA MUNCH TIL SLETTEMARK Ett av Theodor Kittelsens større malerier er på langtidsutlån i KODE4.

 Privatliv 
Hagen bor pr. 2019 i sitt hjem i Voksenkollen. 

I desember 2011 ble det kjent at Hagen hadde fått prostatakreft. Han ønsket å være mest mulig åpen om sykdommen, for å kunne bidra til at folk ble oppmerksomme på prostatakreft og til at flere menn kunne oppdage sykdommen på et tidlig stadium. Hagen fikk behandling for sykdommen i USA.Dagens næringsliv – Stein Erik Hagen har fått kreft, besøkt 30. desember 2011.

 Familie 
Han har til sammen fire barn fra sitt første ekteskap og et påfølgende samboerforhold. I 2004 giftet han seg med Mille-Marie Treschow. I august 2012 ble det gjort kjent at Treschow og Hagen hadde tatt ut separasjon.Stein Erik Hagen og Mille Marie Treschow separeres, Aftenposten, 20. august 2012 De ble senere skilt. Hagen stod frem som bifil på TV-programmet Skavlan 2. oktober 2015, i en artikkel i Magasinet (til Dagens Næringsliv) i juli 2021 uttalte han at han visste han var homofil da han var i 30-årene.

 Utmerkelser 
 Polarstjerneordenen (2002)

 Referanser 

 Eksterne lenker 

  Offisielt nettsted for Canica AS

Kategori:Personer tilknyttet Orkla ASA
Kategori:Norske investorer
Kategori:Norske gründere
Kategori:Norske milliardærer
Kategori:Norske filantroper
Kategori:Norske kjøpmenn
Kategori:Norske kunstsamlere